இருப்பதிகாரம்

இருப்பதிகாரம் வ.ந.கிரிதரன் இருப்பொன்று போதாது ! இருத்தல் பற்றியெண்ணி ! இருத்தற்கு! ! - வ.ந.கிரிதரன் - ! ! படைப்பின் நேர்த்தியெனைப் ! பிரமிக்க வைத்திடுதல்போல் ! பாரிலெதுவுமில. ! வீழும் மலர், ஒளிரும் சுடர், ! துணையில் களிப்புறும் இணை, ! நிலவுமனைத்திலுமிங்கு ! நிலவும் நேர்த்தியென் ! நினைவைக் கட்டியிழுத்தல்போல் ! நினைவெதுவுமில. ! முறையெத்தனையெனினும் ! மறையாத நினைவுப் புயல்! ! இருப்பு, இன்னும் புதிர் மிகுந்து ! இருந்திடுமோ? இல்லை ! இதுவும் 'நிச்சயமற்றதொரு ! தற்செயலின்' ! சாத்தியம் தானோ? ! இருப்பொன்று போதாது ! இருத்தல் பற்றியெண்ணி ! இருத்தற்கு! !  ! இருப்பதிகாரம் ! - வ.ந.கிரிதரன் - ! நிலை மண்டில ஆசிரியப்பா! ! ! வானினை நிலவினை வரையினை மடுவினை ! தேனினை யொத்த சொல்லினை உதிர்க்கும் ! அணங்கினை அகன்ற இடையினைத் தனத்தினை ! மீறிட முடியா சிந்தையை மேலும் ! தேனிசை சிற்பம் சித்திரம் கலைகள் ! மொழியும் இனமும் மண்ணும் பொன்னும் ! குதலைக் குறும்பும் அன்பும் சிரிப்பும் ! ஆட்டியே வைக்கும் மீட்சி யுண்டா? ! என்றென் துயரும் பிடிப்பும் சாகும்? ! விரியு மண்ட மடக்கு மண்டம் ! அதனை யடக்க மற்றோ ரண்டம். ! வெறுமை வெளியில் பொருளின் நடனம். ! இதற்குள் துளியெனக் கரையு மிருப்பு. ! இதுவும் நிசமா நிழலாக் கனவா? ! நனவும் கனவா? கனவும் நனவா? ! விடைகள் நாடித் தொடரும் வினாக்கள். ! விடைக ளற்ற வினாக்கள்! வினாக்கள்! ! இருப்பு அறிந்திட தேடித் தொடரும் ! இருப்பே எந்தன் வாழ்வே வாழ்வே! ! இதனை அறிதல் புரித லெவ்விதம்? ! நூலினைக் குருவினை அறிவினை உணர்வினைக் ! கோளினைச் சுடரினை வெளியினை விரிவினை ! வாழ்வினைத் தாழ்வினைத் துயரினை மகிழ்வினை ! அறித லெவ்விதம்? புரித லெவ்விதம்? ! கலவிக் குலாவி யிருந்திடு மவைகளாய் ! இருந்தே யிருப்பின் இவ்வித இடரெலாம் ! இல்லா தொழிந்து இருந்தன்றோ இருக்கும்? ! செயற்கை சமைத்திட சிந்தை தந்த ! செயலினால் தானோ செகத்தினில் துயரோ? ! அன்பினை ஆக்கிட அறிவினைப் பாவிக்க ! என்னவர் உன்னவர் நம்மவர் மறந்திட்ட ! பண்பினால் தானோ பாரினில் பகைமை? ! தாமரை இலைமேல் தண்ணீர் போன்று ! தரணியில் வாழ்ந்திடும் பக்குவம் கொண்டு ! நானினைச் சித்தினை அசித்தினை அறிந்து ! விருப்பு விட்டு வாழ்ந்திடும் தன்மை ! வந்திடு மென்றால் அதுவே போதும். ! வேறு.... ! அந்திக் கதிரின் சிவப்பில் நாளும் ! சிந்தை யிழந்து இருத்த லின்பம்! ! இரவில் வானில் நீந்தும் மீன்கள் ! வரவி லிதயம் மூழ்கிக் களிக்கும். ! விசும்பும் மதியும் கதிரும் காற்றும் ! புள்ளும் மற்று மிருக்கு மனைத்தும் ! படைப்பின் திறனை பறையே சாற்றும். ! இன்ப வெள்ளம் மடையை யுடைக்கும். ! கூகைக ளுலாவிடும் நள்யாமப் பொழுதும் ! அகத்தினி லுவப்பினை யேற்றி வைத்திடும். ! உறவினை உதறி யுண்மை அறிதல் ! துறவென ஆயிடு மதனா லதனை ! ஏற்றிடே னானால் உள்ளி ருந்தே ! உண்மை காணலே சிறந்ததோ தறியேன். ! எவ்வித மிருப்பின் உண்மை அறிவேன். ! உளையு முளத்தின் உளைவை எவ்விதம் ! தணிப்பேன் தணித்துப் பதிலை அறிவேன்?